Tito vlieg ekonomiese klas na staatsrede | Netwerk24
Deur Nellie Brand-Jonker 12 Februarie 2020 08:11
“Stap vir stap, verander (ons) gedrag.”
So twiet Tito Mboweni, minister van finansies, oor hy nie in besigheidsklas gevlieg het nie.
Step by step, changing behavior. Flying economy class from Johannesburg to Cape Town. February 11, 2020. ???? pic.twitter.com/Jdxs45dDQ1
Hy was waarskynlik op pad na die Staatsrede op die vlug van Johannesburg na Kaapstad.
Die staatsrede is jaarliks ’n spoggerige geleentheid wat ’n paar miljoen rand kos.
Heelwat geld sal waarskynlik bespaar word as al die ministers en ander staatsamptenare in ekonomiese klas vlieg.
Die begrotingsrede van later vandeesmaand word reeds dopgehou om te sien hoe die staat besparings meebring deur sy gordel stywer in te trek.
Woensdag kort voor 08:00 het 2500 mense op Twitter al positief daarop gereageer en dit is 248 keer gedeel.
Van sy volgers het hom geprys, terwyl ander soos BlackRoyale gevoel het hy moet eerder sy eie geld gebruik omdat hy ’n salaris betaal word.
AspiringYogi sê: “Ek verstaan nie hoekom ministers in die eerste plek sakeklas vlieg nie. Dit is niks om voor applous te gee nie.”
Hy het in September verlede jaar ook op Twitter ’n foto geplaas en gesê hy stel ’n voorbeeld deur ekonomiese klas te vlieg. Die foto het vinnig versprei en ook die nuus gehaal.
Mboweni het net voor dit ’n foto van hom op Twitter gelaai met Fikile Mbalula langs hom in ’n aandpak met ’n strikdas. Hy het gespot oor Mbalula, minister van vervoer, hom kastig altyd in ’n foto in “photoshop”.
“Jy was nie hier nie,” spot hy.
Daarop het ene Robert James onder meer gesê: “Beslis nooit in tweede klas nie. Die hemele behoed ons.”
Why is this fellow always photoshopping us??@MbalulaFikile?. You were not there!????‍??????‍?? pic.twitter.com/adwya6KNNP
Meer oor: Minister Van Vervoer | Twitter | Minister Van Finansies | Fikile Mbalula | Tito Mboweni | Twiet | Staatsrede2020 | Vlieg
Wat dink kenners van Cyril se rekord?
‘Mboweni sal bloed uit klip probeer tap’